ཕྱི་ལོ་༢༠༡༥ལོར་ཅོ་ནེ་རྫོང་ཉིན་པ་ཡུལ་ཚོ་གཞུང་གིས་སྒོ་ཕྱུགས་ཚོད་འཛིན་གྱི་སྲིད་བྱུས་ལག་བསྟར་བྱས་ཏེ།ས་གནས་འབྲོག་པ་མང་ཚོགས་ནས་ཕྱུགས་ཟོག་བཙོང་བ་དང་ཚོད་འཛིན་བྱས་པ་ཡིན་ན།སྲིད་གཞུང་ནས་ལོ་གསུམ་རྗེས་གུན་གསབ་ཀྱི་དངུལ་སྤྲོད་རྒྱུ་ཡིན་པའི་ཁས་ལེན་བྱས་ཡོད་པ་ལྟར།དུད་ཁྱིམ་༡༠༠ལྷག་གིས་རང་གི་གོ་ཕྱུགས་བཙོང་ནས་ཚོད་འཛིན་བྱས་ཡོད་ཀྱང་།འདི་ལོར་ལོ་གསུམ་འགོར་རྗེས་སྲིད་གཞུང་གིས་ཕྱུགས་ཟོག་བཙོང་བའི་གུན་གསབ་ཀྱི་དངུལ་སྤྲད་མེད་པ་མ་ཟད།ས་གནས་བོད་མིའི་ཡར་ཞུ་ལ་ཉན་འཇོག་གཏན་ནས་མ་བྱས་པར་བརྟེན།འབྲོག་པ་རྣམས་འུ་ཐུག་ནས་འདི་ལོའི་ཕྱི་ཟླ་༩ཚེས༥ཉིན་ས་གནས་བོད་མི་ཉུང་མཐར་༢༠ལྷག་གིས་ཡུལ་ཚོའི་སྲིད་གཞུང་གི་མདུན་དུ་ཞི་རྒོལ་ལས་འགུལ་སྤེལ་ཡོད་འདུག